1 Szám: /2015. H O M O K B Ö D Ö G E Község Önkormányzat Képviselő-testületének július 27. napján 9 órakor megtartott képviselő-testületi üléséről készült jegyzőkönyv
2 2 Homokbödöge Község Önkormányzat Képviselő-testülete 8563 Homokbödöge J E G Y Z Ő K Ö N Y V Készült: Homokbödöge Község Önkormányzat Képviselő-testületének július 27. napján 9 órakor megtartott képviselő-testületi üléséről. Az ülés helye: Homokbödöge Polgármesteri Hivatal Az ülés típusa: Rendes. Jelen voltak: A./ Képviselő-testület tagjai: Áldozó Péter polgármester, Török Ottó, Németh István és Rajkovics Attila képviselők. B./ Tanácskozási joggal résztvevők: - Kelemen László jegyző - Obermayer Józsefné jkv. vezető A lakosság részéről megjelent: 1 fő. Áldozó Péter polgármester köszönti a megjelenteket, az ülést megnyitja. A jelenléti ív alapján megállapítja, hogy a testületi ülés határozatképes, mivel csak Lukács Katalin alpolgármester hiányzik, aki családi elfoglaltsága miatt előzetesen kimentette magát. A meghívóban szereplő napirendi pontokat javasolja megtárgyalni. N A P I R E N D : T á r g y : E l ő a d ó : 1./ Homokbödöge Község Önkormányzat talajterhelési díjra vonatkozó Áldozó Péter eljárási és adatszolgáltatási szabályokról szóló rendelete polgármester 2./ Homokbödöge Község Önkormányzat személyes gondoskodást nyújtó Áldozó Péter ellátásokról és az ellátásokért fizetendő térítési díjak megállapításáról polgármester szóló 2/2013.(II.14.) önkormányzati rendelete módosítása 3./ Homokbödöge Község Önkormányzat települési támogatásokról, szo- Áldozó Péter ciális étkeztetésről és házi segítségnyújtásról szóló 2/2015.(II.25.) ön- polgármester kormányzati rendelete módosítása 4./ Pápakörnyéki Önkormányzatok Feladatellátó Társulása intézményi té- Áldozó Péter rítési díja polgármester 5./ Vegyes ügyek Áldozó Péter polgármester
3 3 Homokbödöge Község Önkormányzat Képviselő-testülete az előterjesztés alapján a napirendre tett javaslatot 4 igen szavazattal, ellenszavazat és tartózkodás nélkül, elfogadta és meghozta következő határozatát: Homokbödöge Község Önkormányzat Képviselő-testületének határozata: Homokbödöge Község Önkormányzat Képviselő-testülete elfogadta az előterjesztésben szereplő napirendi pontok megtárgyalását. Áldozó Péter polgármester előterjesztésében elmondja, hogy a lejárt határidejű határozatok végrehajtásáról szóló beszámolót a képviselők előzetesen megkapták, tanulmányozhatták. Ezt követően részletesen ismerteti a beszámolót. Javasolja a testületnek, hogy vegyék tudomásul a beszámolót. Németh István képviselő kérdezi, hogy a házi segítségnyújtást igénybevevők lettek-e tájékoztatva, hogy nem az Önkormányzat látja el ezt a feladatot július 1-től, hanem a Fix-pont Társulás? Áldozó Péter polgármester válaszában elmondja, hogy csak a gondozónőt tájékoztatták, aki végül közös megegyezéssel megszüntette a munkaviszonyát. Helyette Horváth Józsefné végzi el a feladatot, akinek nemrég szűnt meg a munkaviszonya. Már 12 személy jelezte, hogy igényt tart a házi gondozásra. Németh István képviselő szerint pedig egy elbeszélgetés lehet, hogy többet ér. Közös lónak túros a háta. Áldozó Péter polgármester válaszában elmondja, hogy nagyon összetett dolog ez. Több község, köztük Bakonyszücs és Bakonykoppány sem hozott még határozatot Homokbödöge Község Önkormányzata Fix-pont társuláshoz való csatlakozása elfogadásáról. Homokbödöge Község Önkormányzat Képviselő-testülete az előterjesztés alapján 4 igen szavazattal, ellenszavazat és tartózkodás nélkül, meghozta következő határozatát: Homokbödöge Község Önkormányzat Képviselő-testületének határozata: Homokbödöge Község Önkormányzat Képviselő-testülete tudomásul veszi a jelentést a 70 és 72/2015.(IV.27.), 73/2015.(V.13.), 74, 75, 76, 77, 78 és 79/2015.(V.26.), 80, 81 és 82/2015.(V.26.) számú lejárt határidejű határozatok végrehajtásáról. Áldozó Péter polgármester előterjesztésében elmondja, hogy két testületi ülés között, átruházott hatáskörben a következő polgármesteri döntések születtek: 3 fő részére családi települési támogatás megállapítása; 1 fő részére közgyógyellátási települési támogatás megállapítá-
4 4 sa, 1 fő kérelmének elutasítása; 3 fő részére lakhatási települési támogatás megállapítása; 1 fő részére rendkívüli települési támogatás megállapítása; 2 fő részére temetési települési támogatás megállapítása. Ezt követően javasolja, hogy a képviselő-testület térjen rá a napirendi pontok megtárgyalására. N A P I R E N D T Á R G Y A L Á S A : 1./ N a p i r e n d : Homokbödöge Község Önkormányzat talajterhelési díjra vonatkozó eljárási és adatszolgáltatási szabályokról szóló rendelete E l ő a d ó : Áldozó Péter polgármester (Írásbeli előterjesztés.) Áldozó Péter polgármester előterjesztésében elmondja, hogy a jogszabályi változások miatt a képviselő-testületnek módosítania kell a talajterhelési díjjal kapcsolatos rendeletét. Elmondja, hogy a jegyző úr elkészítette az előterjesztést és a rendelet-tervezet, melyet a képviselők előzetesen megkaptak, tanulmányozhattak. Ezt követően részletesen ismerteti az előterjesztést és a rendelet-tervezetet. Elmondja, hogy van olyan fogyasztó, aki egy év alatt 1 m 3 vizet fogyasztott. Ezzel szemben nem igazságos, hogy akinek nincs vízmérője, 50 l/fő/nap fogyasztás után fizesse a talajterhelési díjat. Napi 50 liter víz éves szinten 18 m 3 vízfogyasztást jelent, ami 1.200,- Ft/m 3 -rel ,- Ft-ot tesz ki. Bár ők veszélyeztetik legjobban a környezetet. Javasolja a rendelettervezet elfogadását. Török Ottó képviselő hozzászólásában elmondja, hogy az önkormányzat nehezen, vagy sehogy sem tudja talajterhelési díjat ezeken az embereken behajtani, mert nem végeznek rendszeres munkát, nincs rendszeres jövedelmük. Rajkovics Attila képviselő kérdezi, hogy ez az 50 l/fő/nap fogyasztás honnan jött? Ki állapította ezt meg? Kelemen László jegyző válaszában elmondja, hogy a vízmű által becsült átlag ez. Németh István képviselő elmondja, hogy az lenne jó, ha mindenki rákötne a csatornára, valamint a vízvezetékre. Szerinte ne maradjon ennyi kedvezmény a rendeletben, csak bonyolítja a helyzetet. Áldozó Péter polgármester javasolja a 85 %-os kedvezményt törölje a testület a rendelettervezetből.
5 5 Homokbödöge Község Önkormányzat Képviselő-testülete az előterjesztés alapján, 4 igen szavazattal, ellenszavazat és tartózkodás nélkül, megalkotta következő rendeletét: 11/2015.(VIII.11.) Homokbödöge Község Önkormányzat Képviselőtestületének önkormányzati rendelete, Homokbödöge Község Önkormányzat talajterhelési díjra vonatkozó eljárási és adatszolgáltatási szabályokról: A rendelet a jegyzőkönyv mellékletét képezi. 2./ N a p i r e n d : Homokbödöge Község Önkormányzat személyes gondoskodást nyújtó ellátásokról és az ellátásokért fizetendő térítési díjak megállapításáról szóló 2/2013.(II.14.) önkormányzati rendelete módosítása E l ő a d ó : Áldozó Péter polgármester (Írásbeli előterjesztés.) Áldozó Péter polgármester előterjesztésében elmondja, hogy a képviselő-testület korábbi ülésén módosította a gyermekétkeztetési térítési díjakat, de a nem homokbödögei állandó lakosoknak nem tudta kompenzálni a díjemelkedést, s nekik a lakóhelyük szerinti önkormányzat sem nyújtott támogatást. Ezért indokolt ezeknek a gyerekeknek az étkezési térítési díja támogatása, mert ez nagy anyagi terhet ró a szülőkre. Az elmúlt tanévben 13 vidéki gyermek járt ide, aki nem homokbödögei lakos. Elmondja, hogy jegyző úr által elkészített előterjesztést és a rendelet-tervezetet a képviselők előzetesen megkapták, tanulmányozhatták. Ezt követően részletesen ismerteti az előterjesztést és a rendelettervezetet. Elmondja, hogy a rendeletből az látszik, hogy a helyi gyerekek többet fizetnek, mint a vidékiek. Kérdezi, hogy ez nem kifogásolható? Kelemen László jegyző Áldozó Péter polgármesternek válaszolva elmondja, hogy a homokbödögei lakos gyermekek nincsenek hátrányban a vidéki gyermekekkel szemben, mert a gyermekétkeztetési települési támogatás nyújtásával kompenzálja részükre a testület az étkezési térítési díjemelést. Áldozó Péter polgármester elmondja, hogy tájékozódott a környező településeken. Az ugodi iskolába járó gyerekek étkezéséért többet kell fizetniük a szülőknek. Sem Ugod, sem Nagytevel Községek Önkormányzatai nem adnak támogatást. Rajkovics Attila képviselő kérdezi, hogy ezt a támogatást nem kell kérelmezni? Áldozó Péter polgármester válaszában elmondja, hogy nem kell a támogatást kérelmezni. Ezt a támogatást a rendelet alapján nyújtja a képviselő-testület, a fizetendő térítési díj már az önkormányzati támogatással csökkentett díj. Javasolja, hogy fogadják el a rendelet-tervezetet. Tájékoztatja a képviselő-testületet, hogy a nyersanyagnorma emelés miatt megtakarítás mu-
6 6 tatkozik mindkét hónapban, májusban ,-Ft, júniusban ,-Ft volt a maradvány az élelmiszer felhasználásban. Homokbödöge Község Önkormányzat Képviselő-testülete az előterjesztés alapján, 4 igen szavazattal, ellenszavazat és tartózkodás nélkül, megalkotta következő rendeletét: 12/2015.(VIII.11.) Homokbödöge Község Önkormányzat Képviselőtestületének önkormányzati rendelete, a Homokbödöge Község Önkormányzat személyes gondoskodást nyújtó ellátásokról és az ellátásokért fizetendő térítési díjak megállapításáról szóló 2/2013.(II.14.) önkormányzati rendelete módosításáról: A rendelet a jegyzőkönyv mellékletét képezi. 3./ N a p i r e n d : Homokbödöge Község Önkormányzat települési támogatásokról, szociális étkeztetésről és házi segítségnyújtásról szóló 2/2015. (II.25.) önkormányzati rendelete módosítása E l ő a d ó : Áldozó Péter polgármester (Írásbeli előterjesztés.) Áldozó Péter polgármester elmondja, hogy a testület tanévkezdési települési támogatással támogatni kívánja a közoktatási intézményekbe járó gyermekeket és fiatalokat, ezért módosítja a korábban elfogadott rendeletét ezzel az új ellátási formával. A jegyző úr által elkészített előterjesztést és a rendelet-tervezetet a képviselők előzetesen megkapták, tanulmányozhatták. Ezt követően részletesen ismerteti az előterjesztétst és a rendelettervezetet. Elmondja, hogy a félév folyamán 632 e Ft-ot fizetett ki az önkormányzat szociális támogatások címén (lakhatási, szülési, temetési, átmeneti, gyermekvédelmi), valamint 220 e Ft támogatást első lakáshoz jutás címén. Erre a feladatra ,-Ft támogatást kapnak az év során, sőt még kiegészítő támogatást is lehetne igényelni. Véleménye szerint ezt ki kellene használni. Javasolja a rendelet-tervezet elfogadását. Török Ottó képviselő elmondja, hogy véleménye szerint a nyugdíjasokat is be lehetne vonni a támogatottak sorába. Ne csak a gyerekeket támogassa az önkormányzat. Német István képviselő szerint a házi gondozottakat is támogathatnák, akár havi 1.000,-Ft-ot is adhatnának támogatásként. Csak az a baj, nem tudjuk, hogy jövőre mennyi támogatást kap az önkormányzat erre a jogcímre. Áldozó Péter polgármester elmondja, hogy ő inkább az étkeztetést támogatná, akkor biztosan többen étkeznének. Vagy családi települési támogatást adna az egyetemistáknak is. Török Ottó képviselő hozzászólásában elmondja, hogy az egyetemisták kapnak Bursa Hungarica támogatást. Rajkovics Attila képviselő elmondja, ha több támogatást ad az önkormányzat, valószínű többen is ennének, de a konyha kapacitása véges. Szerinte most adjanak tanévkezdési telepü-
7 7 lési támogatást a közoktatási intézményekbe járóknak, az óvodásoktól az egyetemistákig, a tervezetben rögzített feltételekkel. Áldozó Péter polgármester elmondja, hogy a szociális előirányzat felhasználása vonatkozásában augusztusban már pontosabb adatok állnak rendelkezésre, és megvizsgálhatja a képviselő-testület a nyugdíjasok támogatása lehetőségét. Kelemen László jegyző válaszában elmondja, hogy a rendelet augusztus 10-én kihirdetésre kerül, s 15-én hatályba lép. Utána az érintettek beadhatják a kérelmüket, a hivatal gyorsított eljárásban döntésre elő fogja készíteni a kérelmeket, s a polgármester úr meghozza a rendeletnek megfelelő határozatokat. Így a gyermekek még szeptember előtt, de legkésőbb szeptemberben megkaphatják a tanévkezdési települési támogatást. Németh István képviselő a tervezetben szereplő tanévkezdési települési támogatásokat javasolja megemelni: az óvodásoknak 5.000,-Ft-ot, általános és középiskolásoknak 8.000,-Ft-ot, főiskolásoknak és egyetemistáknak ,-Ft-ot javasol megállapítani. Áldozó Péter polgármester támogatja az elhangzott javaslatot, s az ezekre a támogatási öszszegekre módosított tanévkezdési települési támogatásokkal javasolja a rendelet-tervezet elfogadását. Homokbödöge Község Önkormányzat Képviselő-testülete az előterjesztés alapján, 4 igen szavazattal, ellenszavazat és tartózkodás nélkül, megalkotta következő rendeletét: 13/2015.(VIII.10.) Homokbödöge Község Önkormányzat Képviselőtestületének önkormányzati rendelete, a Homokbödöge Község Önkormányzat települési támogatásokról, szociális étkeztetésről és házi segítségnyújtásról szóló 2/2015. (II.25.) önkormányzati rendelete módosításáról: A rendelet a jegyzőkönyv mellékletét képezi. 4./ N a p i r e n d : Pápakörnyéki Önkormányzatok Feladatellátó Társulása intézményi térítési díja E l ő a d ó : Áldozó Péter polgármester (Írásbeli előterjesztés.) Áldozó Péter polgármester előterjesztésében elmondja, hogy Gic Község Önkormányzata mellett Kúp és Pápakovácsi is támogatni kívánja a házi segítségnyújtás intézményi térítési díját, ennek a gesztor önkormányzat határozatában kell szerepelnie. A Társulás által elkészített előterjesztést és a határozat-tervezetet a képviselők előzetesen megkapták, tanulmányozhatták. Ezt követően részletesen ismerteti az előterjesztést és a határozattervezetet. Véleménye szerint a házi segítségnyújtás 340,- Ft/óra térítési díja nagyon magas, nem tudja elképzelni, hogy a Baptista Szeretetszolgálat, hogyan tudja térítésmentesen ezt a feladatot végezni. Javasolja a határozat-tervezet elfogadását. Németh István képviselő kérdezi, miért kell ezt megszavazni a képviselő-testületnek, hogyan kapcsolódik az önkormányzat ehhez?
8 8 Áldozó Péter polgármester válaszában elmondja, hogy az önkormányzat a társulás tagja, de ezt a feladatot más módon látja el. A társulás minden tag önkormányzatának egyet kell érteni az intézményi térítési díjjal, csak akkor léphet hatályba. Homokbödöge Község Önkormányzat Képviselő-testülete az előterjesztés alapján, 4 igen szavazattal, ellenszavazat és tartózkodás nélkül, meghozta következő határozatát: 83/2015.(VII.27.) Homokbödöge Község Önkormányzat Képviselő-testületének határozata: Homokbödöge Község Önkormányzat Képviselő-testülete a Pápakörnyéki Önkormányzatok Feladatellátó Társulás Társulási Tanácsa 13/2015.(V.27.) határozatával jóváhagyott intézményi térítési díj önkormányzati rendeletben történő megállapításával egyetért. A rendelet a határozat mellékletét képezi. Utasítja a tisztségviselőket, hogy az érintetteket a döntésről értesítsék. Határidő: augusztus 11. Felelős: Áldozó Péter polgármester Kelemen László jegyző 5./ N a p i r e n d : Vegyes ügyek E l ő a d ó : Áldozó Péter polgármester (Írásbeli előterjesztés.) a) Veszprém Megyei Rendőr-Főkapitánysággal megállapodás Áldozó Péter polgármester előterjesztésében elmondja, hogy a képviselő-testület 59/2015.(III.16.) határozatával a Pápai Rendőrkapitányság állományába tartozó körzeti megbízottak által használt gépjárművek üzemanyag támogatásról döntött, melynek alapján a VM. Rendőr-főkapitányság elkészítette a megállapodást. Ezt követően részletesen ismerteti az általa aláírt megállapodást. A rendőrség köszönettel vette a támogatást, melyről az év végén elszámolnak, hogy mit valósítottak meg belőle. Javasolja, hogy a megállapodást a képviselőtestület hagyja jóvá. Mivel hozzászólás nem volt, javaslatát szavazásra bocsátja. Homokbödöge Község Önkormányzat Képviselő-testülete az előterjesztés alapján, 4 igen szavazattal, ellenszavazat és tartózkodás nélkül, meghozta következő határozatát: 84/2015.(VII.27.) Homokbödöge Község Önkormányzat Képviselő-testületének határozata: Homokbödöge Község Önkormányzat Képviselő-testülete a Pápai Rendőrkapitányság állományába tartozó körzeti megbízottak által használt gépjárművek üzemanyag támogatásról szóló, a Veszprém Megyei Rendőr- Főkapitánysággal kötött, június 3. napján kelt megállapodást jóváhagyja. A megállapodás a határozat mellékletét képezi. Utasítja a tisztségviselőket, hogy az érintetteket a határozatról értesítsék. Határidő: augusztus 11. Felelős: Áldozó Péter polgármester
9 Kelemen László jegyző 9 b) Az Eötvös Károly Megyei Könyvtár tájékoztatója a könyvtárellátási szolgáltatásról Áldozó Péter polgármester előterjesztésében részletesen ismerteti az Eötvös Károly Megyei Könyvtár Homokbödöge településen, a évi KSZR szolgáltatásokról szóló tájékoztatóját. A tájékoztató felhívja az önkormányzat figyelmét, hogy a könyvtár épületének akadálymentesítését meg kell csinálni. Javasolja a tájékoztató elfogadását. Németh István képviselő szerint nem csak a könyvtár, hanem a posta és az ifjúsági ház épületét is együtt kell akadálymentesíteni. Kérdezi, hogy a beszámolóban leírtakból mi valósult meg? Gondol itt a boldogságkutatóra. Rajkovics Attila képviselő elmondja egyik oldalról lépcsőt, másik oldalról rampát kellene építeni. Áldozó Péter polgármester válaszában elmondja, hogy a boldogságkutató előadása megtartásra került Homokbödögén. Homokbödöge Község Önkormányzat Képviselő-testülete az előterjesztés alapján, 4 igen szavazattal, ellenszavazat és tartózkodás nélkül, meghozta következő határozatát: 85/2015.(VII.27.) Homokbödöge Község Önkormányzat Képviselő-testületének határozata: Homokbödöge Község Önkormányzat Képviselő-testülete az Eötvös Károly Megyei Könyvtár Homokbödöge településen, a évi KSZR szolgáltatásokról szóló, május 20. napján kelt tájékoztatóját elfogadja. A tájékoztató a határozat mellékletét képezi. Utasítja a tisztségviselőket, hogy az érintetteket a határozatról értesítsék. Határidő: augusztus 11. Felelős: Áldozó Péter polgármester Kelemen László jegyző c) Polgármesteri tájékoztató Áldozó Péter polgármester tájékoztatja a jelenlévőket, hogy több ingatlan előtt, a járdán nehéz a közlekedés, benőtte a gaz, a sövény, a bokor. Fel fogják mérni pontosan ezeket a helyeket és az ingatlantulajdonosokat felszólítják az irtásra, nyesésre, takarításra.
10 10 Rajkovics Attila képviselő egyetért a polgármester úrral. Főként a lakatlan ingatlanokkal van probléma, például Ősz Ferencék, Németh Zitáék előtt a magas fűzfák miatt beláthatatlanok az útkereszteződések, gépjárművel veszélyes a kifordulás az utcákból. Németh István képviselő elmondja, hogy Németh Zitáék most itthon vannak, reméli, hogy meg fogják csinálni. Többek között Horváth Rozália előtt sem lehet belátni az utat a sövénytől. Áldozó Péter polgármester tájékoztatja a megjelenteket, hogy július 30-án áramszünet lesz a községben, beszélni fog az E.ON-nal gallyazás, ágazás ügyében. Az Arany János utca végén önkormányzati területet is érinti az ügy. Rajkovics Attila képviselő elmondja, hogy a tájékoztatóban úgy írják, hogy az ingatlan tulajdonos kötelessége a gallyazás, ritkítás, ha nem végezteti el, akkor szabálysértést követ el. Németh István képviselő elmondja, hogy az ő utcájukban, Domokos Sándorék előtt már az utcai lámpa fényét sem látni a fák ágaitól. Áldozó Péter polgármester tájékoztatja a megjelenteket, hogy a múlt héten voltak itt a földhivataltól, a közútkezelőtől a járdák önkormányzati tulajdonba vétele miatt. Erre azért van szükség, mert az esetleges pályázati támogatásból jó lenne a Kossuth utcai járdákat felújítani, csak ott, ahol eddig is volt járda. Nem egyszerű a dolog, kb. jövő tavaszra lesz belőle valami. Holnap lesz a bejárás a Közúti Igazgatóság képviselőjével, Polgár Elemérrel és Fodor Zoltán földmérővel. Németh István képviselő elmondja, hogy pár évvel ezelőtt ő hozott terveket ezzel kapcsolatban. Hátha lehetne használni őket. Áldozó Péter polgármester elmondja, hogy vannak nekik is térképeik, de meg fogják mutatni nekik ezeket a terveket is. Rajkovics Attila képviselő elmondja, hogy több helyen fedett árok szerepel a tervben, például a Kossuth u számú házak előtt is úgy kellene. Az útszélességnek minimum 6 méternek kell lennie. Áldozó Péter polgármester tájékoztatja a megjelenteket, hogy a Petőfi u. 44. sz. ingatlan előtti közkút leszereltetését kezdeményezte a Vízműnél. Mint kiderült, ezután az önkormányzat nem fizet ugyan, de tervben volt a Vízműnél is a leszerelés. A Petőfi utcában van még egy közkút, azután az önkormányzat fizeti a vízdíjat. Hozzászólás nem volt.
11 11 Áldozó Péter polgármester tájékoztatja a jelenlévőket, hogy az önkormányzat hivatalában a számítógépek karbantartását tervezik, beszélt szakemberrel, vírusirtókat vásárol majd a közös hivatal. A művészeti tábor lezajlott, nem került az önkormányzatnak költségébe. Az étkezéshez az alapanyagot a Vadásztársaságnak köszönhetik. A Szó- és Képszínpad társulatnak lesz szeptember 18-án egy nagyszabású színészeti bemutatója a Művelődési házban. Több csoport, vendég érkezik, akiket el kell szállásolni, kb. 40 fő. Turistaházban matracokkal lehet megoldani. Komoly szervezést igényel. A postaudvart parkolónak ki lehetne alakítani. Rajkovics Attila képviselő hozzászólásában elmondja, hogy a feladatokat el kell osztani. Áldozó Péter polgármester tájékoztatja a jelenlévőket, hogy augusztus 15-én a civil szervezetek szerveznek műsorokat, vendéglátással egyben. Nem sok szerepe van benne az önkormányzatnak, a húst ígérte nekik, esetleg a színpad szállításában segítenek, ha igénylik. Úgy gondolja, most ne kérjenek a Vadásztársaságtól húst, majd még jó lesz máskor is. Kelemen László jegyző elmondja, hogy a Vadásztársaság vezetője, Németh Zoltán ebből nem csinál problémát, szívesen segít bármikor. Áldozó Péter polgármester tájékoztatja a jelenlévőket, hogy a Kamarafesztivál megrendezéséhez az alapítvány próbált segítséget kérni, de az nem sikerült, most az önkormányzat regisztrált pályázat benyújtásához, de még nem jött semmi választ. Figyelik a pályázati lehetőségeket, próbálnak támogatáshoz jutni a Megyei Közgyűlésnél, vagy Kövér Lászlónál, országgyűlési képviselőnél, házelnöknél. A zenekar költségei fedezésében a Művészeti Alapiskola is segíthetne. Hozzászólás nem volt. Áldozó Péter polgármester tájékoztatja a jelenlévőket, hogy Török Ottó képviselő a holnapi napon elkíséri Horváth Ignácot a Pápai Munkaügyi Központba, akit az önkormányzat 1 hónapra szeretne foglalkoztatni. Nevezett elég problémás személy, iratai érvényessége több éve lejártak. Németh István képviselő szerint kőműves munkát kell vele csináltatni, pl. hivatali kerítés, cserépjavítás.
12 12 Kelemen László jegyző hozzászólásában elmondja, hogy a turistaház épülete külső vakolását is el tudná végezni. Áldozó Péter polgármester tájékoztatja a jelenlévőket, hogy a hétvégén Bogdán Zoltánék bérelték a Művelődési Házat családi rendezvény céljából. Megkérdezi, hogy kinek van közérdekű hozzászólása, kérdése, vagy bejelentése? Németh István képviselő kérdezi, hogy a kamerarendszer kiépítése hogyan halad? A falunap megrendezése mennyibe került az önkormányzatnak? Áldozó Péter polgármester válaszában elmondja, hogy a kamerarendszer kiépítéséhez egy árajánlatot kaptak, másikat még nem kapták meg. December 31-ig kell megvalósítani. Tájékozódásképpen meg lehetne nézni egy már működő kamerarendszert, s ugyanott napelem kiépítését is megnézhetnék. A falunap költségei ,- Ft-ba kerültek. A vásárolt arcfestékből még maradt, azt az óvodások használni tudják majd az ecsetekkel együtt. A búcsú alkalmával ,- Ft visszatérül a légvár üzemeltetőtől. Németh István képviselő kéri, hogy a jövőben lehetőleg ne délelőtt legyen a testületi ülés. Munkából neki is és munkatársának is kiesés, de még a lakosságnak sem éppen megfelelő ez az időpont. Még szeretné megjegyezni, hogy saját gépkocsijával ment el az önkormányzati teherautót megvásárolni, meg sem köszönte senki. Áldozó Péter polgármester megköszöni Németh Istvánnak a közreműködést, az anyagiakat rendezni fogják. Kelemenné Kovács Ildikó az Adászteveli Óvoda Homokbödögei Tagóvodájának vezetője az óvoda szomszédságában lévő családi ház rossz állapotára panaszkodik. Omlik a fal, életveszélyes a gyerekekre és a pedagógusokra nézve. Már a szülők is háborognak. Ő felel a gyerekekért, még ha velük van, akkor is odafuthatnak. Németh István képviselő hozzászólásában elmondja, fel kell szólítani a tulajdonosokat, úgy tudja több tulajdonosa is van az ingatlannak. Kelemen László jegyző elmondja, hogy a tulajdoni lapot le fogja kérni a hivatal, s felszólítják a tulajdonosokat a karbantartásra. Tanévkezdésig, augusztus 31-ig adnak határidőt a javításra. Áldozó Péter polgármester elmondja, hogy a melléképület rossz állapota 2009-ben is probléma volt, de intézkedés nem történt.
13 13 Mivel több hozzászólás nem volt, Áldozó Péter polgármester megköszöni a képviselőtestületnek és a jelenlévőknek az aktív közreműködést, és a testületi ülést 11 óra 14 perckor bezárja. Kmf. Áldozó Péter polgármester Kelemen László jegyző